
[bookmark: _Toc176615672][bookmark: _Toc239063961]CAPITOLUL I. DISPOZIȚII GENERALE

Art. 1. Cabinetul Rectorului Universității „Valahia” din Târgoviște este compartimentul care asigură suportul administrativ al Rectorului și al Consiliului de Administrație în activitățile desfășurate, pentru îndeplinirea misiunii asumate și a obiectivelor stabilite prin programul de management.

Art. 2. Cabinetul Rectorului universității are sediul în Târgoviște, str. Aleea Sinaia, nr. 13, este
subordonat ierarhic direct Rectorului Universității „Valahia” din Târgoviște, conform organigramei.

Art. 3. Respectarea prezentului regulament este obligatorie pentru toți angajații din structura Cabinetului Rectorului.

[bookmark: _Toc176615673][bookmark: _Toc239063962]CAPITOLUL II. OBIECTIVE GENERALE ȘI SPECIFICE

Art. 4. Obiective generale
(1) Cabinetul Rectorului asigură suportul logistic, material și uman în vederea gestionării în mod eficient a activităților de la nivelul ierarhic superior (Rectori, Prorectori, Directorul general administrativ) și ale Consiliului de Administrație al Universității „Valahia” din Târgoviște, respectând prezentul regulament și Regulamentul de organizare și funcționare a Consiliului de Administrație al universității.
(2) De asemnea, asigură sprijinul operațional administrativ adecvat în raporturile dintre Rector, Prorectori, Director general administrativ cu Consiliul de Administrație, cu Senatul universitar, cu conducerea facultăților și cu departamentele administrative și suport ale universității.

Art. 5. Obiective specifice
(1) Cabinetul Rectorului asigură interfața între Rectorul universității, structurile interne ale universității și mediul academic, socio-economic, cultural, artistic şi sportiv.
(2) Cabinetul Rectorului are rolul de intermediar în transmiterea de informații, a situațiilor centralizatoare, rapoarte statistice și alte materiale (în format electronic și fizic) care reprezintă suport în adoptarea deciziilor de management de către conducerea superioară a universității (Rector, Prorectori, Director general administrativ sau persoane împuternicite în absența acestora).
[bookmark: _Toc176615674][bookmark: _Toc239063963]CAPITOLUL III. DOCUMENTE DE REFERINȚĂ

Art. 6. Documentele de referință ce stau la baza prezentului regulament sunt următoarele:
· Legea învăţământului superior nr. 199/2023;
· Legea Arhivelor Naționale nr. 16/1996, republicată;
· Ordinul Secretariatului General al Guvernului nr. 600/2018 pentru aprobarea Codului controlului intern managerial al entităților publice (publicat în Monitorul Oficial al României, Partea 1, nr. 387 din 7 mai 2018).
· Carta universitară, ediția 2025;
· Regulamentul de ordine internă;
· Regulamentul de organizare și funcționare a Universității „Valahia” din Târgoviște;
· Regulamentul de organizare și funcționare a Consiliului de Administrație al Universității „Valahia” din Târgoviște;
· Decizii ale Rectorului;
· Proceduri specifice și regulamente interne;
· Fișe de post.
[bookmark: _Toc176615675][bookmark: _Toc239063964]CAPITOLUL IV. STRUCTURĂ ȘI ORGANIZARE

Art. 7.  (1) Cabinetul Rectorului Universității „Valahia” din Târgoviște este alcătuit din personal de specialitate, respectiv secretare și referent.
(2) Personalul Cabinetului Rectorului universității este angajat cu contract de muncă, beneficiind de drepturile şi având obligaţiile ce decurg din acesta. Fiecare angajat îndeplineşte
atribuţii specifice (prevăzute în fişa postului), în concordanţă cu atribuţiile Cabinetului
Rectorului universității, după cum sunt acestea stabilite în prezentul regulament.

[bookmark: _Toc176615676][bookmark: _Toc239063965]CAPITOLUL V. ATRIBUȚIILE CABINETULUI RECTORULUI

Art. 8. Personalul din cadrul Cabinetului Rectorului universității are următoarele atribuții:
(1) Asigură gestionarea corespondenţei sosite la Cabinetul Rectorului universității și urmărește
soluționarea acesteia sau transmiterea spre rezolvare, către persoanele cu atribuții specifice, în colaborare cu Registratura universității;
(2) Gestionează documentele interne, emise în cadrul structurilor universității și transmise Rectorului spre a fi semnate;
(3) Asigură gestionarea agendei zilnice a Rectorului universității și informarea acestuia asupra conținutului agendei;
(4) Asigură coordonarea programării deplasărilor Rectorului universității și a documentelor necesare în acest scop;
(5) Asigură programarea, confirmarea şi organizarea audienţelor în cadrul Rectoratului universității;
(6) Asigură comunicarea între Rector și Prorectori, conducerea facultăților, conducerea Senatului universitar, conducerea departamentelor administrative;
(7) Asigură interfața între Rector şi alte instituţii de învățământ universitar și preuniversitar, de cercetare științifică, culturale sau/și cu diverse persoane sau entități din mediul economico-social, sportiv etc;
(8) Asigură realizarea și gestionarea corespondențelor Rectorului universității cu alte instituţii de învățământ universitar și preuniversitar, de cercetare științifică, culturale sau/și cu diverse persoane și entități din mediul economico-social, sportiv etc.;
(9) Asigură suport în stabilirea și consolidarea relațiilor instituționale ale Rectorului universității cu mediul academic, socio-economic, cultural, artistic şi sportiv;
(10) Asigură programarea și pregătirea participării Rectorului universității la diverse evenimente ale unor terțe instituții;
(11) Asigură suportul logistic, material și uman, în organizarea de evenimente specifice Rectorului;
(12) Asigură Rectorului consultanță și documentare cu privire la diverse evenimente sau subiecte de interes pentru desfășurarea activităților;
(13) Asigură programarea și organizarea întâlnirilor de lucru/protocolare ale Rectorului și stabilește protocolul pentru primirea delegațiilor oficiale de către Rector;
(14) Asigură gestionarea invitațiilor transmise/primite de Rector către/de la terți;
(15) Colaborează cu Departamentul de Comunicare, Imagine Instituțională și Relații Internaționale pentru realizarea materialelor legate de imaginea și comunicarea la nivelul Rectoratului universității;
(16) Întocmește referate și note de fundamentare pentru decontarea cheltuielilor aferente activităților care au loc la nivelul Rectoratului universității;
(17) Gestionează documente/mesaje/adrese și alte tipuri de elemente de comunicare specifice activității și domeniului de responsabilitate al Prorectorului/Directorului general administrativ;
(18) Gestionează documentele care urmează să fie introduse în Consiliul de Administrație;
(19) Transmite convocatorul pentru ședințele ordinare/extraordinare ale Consiliului de Administrație, convocate de Rectorul universității;
(20) Tehnoredactează procesul-verbal și hotărârile Consiliului de Administrație;
(21) Face publice Hotărârile Consiliului de Administrație prin transmiterea acestora către Servicul Tehnologia Informației, Digitalizare și Proiecte în vederea postării pe website-ul universității, la secțiunea special creată;
(22) Asigură transmiterea propunerilor și documentelor avizate în Consiliul de Administrație spre aprobare Senatului universitar;
(23) Asigură trasnmiterea hotărârilor care au avut ca finalitate aprobarea anumitor documente în Consiliul de Administrație către structurile implicate în operaționalizarea acestora;
(24) Asigură suportul în stabilirea legăturilor telefonice ale Rectorului;
(25) Asigură suportul în tehnoredactarea de documente ale Rectorului;
(26) Asigură legături telefonice în interiorul și exteriorul instituției;
(27) Asigură păstrarea și arhivarea documentelor întocmite;
(28) Exercită alte atribuții stabilite de către Rector, cu respectarea prevederilor legale.

[bookmark: _Toc176615677][bookmark: _Toc239063966]
CAPITOLUL VI. DISPOZIȚII FINALE

Art. 9. Angajații din cadrul Cabinetului Rectorului universității sunt responsabili de protecția datelor și documentelor referitoare la activitatea desfășurată în cadrul cabinetului. Datele cu caracter personal ale terților cu care interacționează în desfășurarea atribuțiilor specifice vor fi păstrate în concordanță cu prevederile legii.

Art. 10. Prevederile Regulamentului de organizare și funcționare a Cabinetului Retorului Universității „Valahia” din Târgoviște nu pot fi contrare prevederilor legale.

Art. 11. Prezentul regulament poate fi modificat de către Senatul universitar.

Art. 12. Prezentul regulament a fost avizat de către Consiliul de Administrație al Universității „Valahia” din Târgoviște în data de ....., a fost aprobat prin Hotărârea Senatului nr. ... din ........... și intră în vigoare de la data aprobării.

